
4 di februari, Dia Mundial di conscientisacion di Cancer: 


-IENTISACIO! 


Diadomingo 4 di februari tawata Dia Mundial 
di conscientisacion di Cancer. Rond mundo, 
e yamada pa accion di conscientisacion a 
resona pa inspira tur nacion pa para uni contra 
cancer y crea un cultura di empatia, curashi y 
determinacion. Prome Minister Evelyn Wever- 
Croes ta encurasha Aruba henter pa para hunto 
den e lucha contra cancer pasobra nos forsa ta 
den union. 


Cancer no conoce frontera, e no ta discrimina | 
pero tampoco e potencia di e determinacion di 
e union di cada ciudadano pa ta conscientisa 
tocante e malesa aki y e cuido di salud. Hunto 
un nacion por trece cambio positivo den bida di 
esnan afecta pa e malesa desastroso aki. Pa haci 
esaki, cada ciudadano mester haci pa nan mes 
un obligacion y un costumber pa yuda pa detecta 
cancer tempran y na tempo pa nan mes. Biba 
un bida saludabel ta e prome recomendacion pa 
logra esaki. Tambe nos mester brinda sosten na 
personanan cu ta pasando den tratamento como 
tambe na nan famia. Importante ta tambe pa nos 
ta atento pa conscientisa tocante prevencion y 
deteccion tempran, pasobra conscientisacion ta 
e prome paso pa triunfo riba e enemigo aki. 


“Aruba, laga nos ta e sosten, compacion, y forsa 
pa esnan cu ta enfrenta e desafionan di cancer. 
Hunto nos por crea un futuro unda cu e palabra 
cancer ta bira e sinonimo di curashi, triunfo y 
sigur tambe di cura”, Prome Minister a expresa. 


Prome Minister ta gradici tur fundacion y hopi persona. Cancer ta un malesa cruel cu no ta discrimina. 
organisacion na Aruba cu ta trahando incansabelmente den E Por bati na nos porta cualkier momento. Prevencion te ainda 
cuido y conscientisacion di cancer. “Boso pasion y dedicacion ta € unico arma. Cada esfuerso, cada gesto, ta reforsa nos 
ta ilumina e caminda di speransa, enfocando no solamente determinacion, y ta recorda nos cu den union, nos ta crea un 
pa yuda pashentnan cu cancer pero tambe pa salba bida di futuro mas briyante”, Prome Minister a enfatisa. MN 

MINISTER 


Geoffrey Wever 


Awe 5 di februari 2024 Minister Geoffrey Wever y Departamento 
di Asuntonan Economico di Aruba a tene un reunion digital cu 
Economisch Bureau Amsterdam riba e proyecto pa traha un 
“koopkrachtmode!”. 


Un “koopkrachtmodel” ta un instrumento di maneho pa midi e 
posibel impacto di maneho riba e poder di compra di hogarnan 
na Aruba. Pais Aruba actualmente no ta dispone di un modelo 
asina. 


E proyecto ta consisti di dos fase. E prome fase ta encera traha 
e modelo y lo tin un duracion di 9 siman. Fase dos ta trata di 
ofrece training na di Departamento di Asuntonan Economico, 
Comercio y Industria den uzo di e “koopkrachtmode!”. 


Durante e reunion cu Economisch Bureau Amsterdam a 
elabora ampliamente riba e cuatro stapnan necesario pa traha 
un “koopkrachtmodel!” pa Aruba. E prome stap ta pa defini un 
cantidad di hogarnan, “voorbeeldhuishoudens” cu ta un refleho 
di tur hogarnan na Aruba. Despues Economisch Bureau 
Amsterdam lo inventarisa e maneho relevante existente di 

Aruba cu ta afecta e poder di compra. Di tres stap ta determina 
e ingreso disponibel pa e hogarnan aki. Por ulitmo lo combina e 
stapnan aki cu e desaroyo di inflacion y salarionan. Economisch 
Bureau Amsterdam ta premira di tin un prome version di e 
“koopkrachtmode!” den luna di maart. 


Un meta importante di maneho economico ta pa mehora e 
poder di compra di tur ciudadano. Pa logra e mehoracion di 
poder di compra ta necesario pa tin un instrumento manera 
e “koopkrachtmodel”. Un “koopkrachtmodel” ta haci posibel 
pa na un manera efectivo implementa maneho cu un impacto 
positivo riba e poder di compra na Aruba. Como instrumento di 
maneho, e “koopkrachtmodel” lo contribui na mehoracion di e 
poder di compra. 


“Ta importante cu como Pais nos aloca e fondonan necesario 
pa yega na un “koopkrachtmodel”. Ta un inversion necesario 
cu lo aporta na tuma decisionnan responsabel y cu un impacto 
positivo riba e poder di compra na Aruba, segun minister 
Geoffrey Wever. 


AA 

MINISTER 


Cres 


PREMIO EXCELENCIA DEN DEPORTE TA TUMA 
LUGA DIA 19 DI APRIL PROXIMO 


Ta reconoce e atletanan cu a destaca den aña 2023 


Recientemente, comision organisado di Premio Excelencia den 
Deporte a reuni cu Minister Endy Croes, unda cu a presenta 
e grandioso evento cu ta tuma luga den luna di april proximo. 
E comision ta den pleno preparacion pa e anochi di gala mas 
anticipa den deporte di Aruba. Durante e ceremonia di gala aki, 
lo reconoce e atletanan cu mas a destaca den nan disciplina 
pa aña 2023. Tambe, lo reconoce e entrenadonan pa nan 
contribucion den e desaroyo di deporte di nos pais. Banda 
di esaki, lo rindi homenahe na e baluartenan deportivo cu a 
dedica gran parti di nan bida na desaroyo di deporte di Aruba. 


Ademas di esaki, cinco (5) atleta olimpico lo ricibi un certificado 
y pin for di World Olympians Association pa nan esfuerso haci 
pa promove e balornan olimpico. E comision ta den pleno 
preparacion pa organisa un bes mas un evento magistral pa 
nos deportistanan. 

Mandatario di Deporte ta recorda y pidi cooperacion di tur 
federacion deportivo pa entrega nomber di nan nominadonan 
na tempo. Den e simannan nos dilanti Pueblo di Aruba lo ricibi 
mas informacion di e anochi di gala mas grandi den deporte di 
Aruba. MN 

Minister Endy Croes: 


A REUNI CU PLATAFORMA 1 UNDA A TRATA 
DIFERENTE PUNTO DI INTERES ENCUANTO 
ENSEÑANSA PA AÑA aca 


Diahuebs ultimo, Minister Endy Croes a atende e reunion 
di Plataforma 1. Plataforma 1 ta consisti di e dies (10) 
schoolbesturen, minister di Enseñansa, Departamento di 
Ensefiansa y expertonan di e veld, entre otro, Duos. E reunion 
aki ta tuma luga un (1) bes den seis siman, unda cu ta bini 
hunto pa trata e temanan comun riba e tereno di ensefiansa. 
Minister Endy Croes a duna un splicacion di e Doorlichting 
Rapport y e diestres (13) recomendacionnan. 


A repasa kico tur a haci caba y Rico lo haci den aña 2024, 
pidiendo cooperacion di e veld pa duna nan contribucion den 
esaki pa tin un (1) solo linea pa sirbi e interes general. Banda 


di esaki, Minister Endy Croes a ricibi un sorpresa agradabel cu 
Sra. Mabel van Houten, kende ta representante di Onderwijs, 
Cultuur en Wetenschap (OCW) di Hulanda ta dos (2) dia na 
Aruba y a forma parti di e reunion aki. Sigur Sra. van Houten 
ta un parti crucial den e relacion cu Hulanda riba e tema di 
enseñansa. 


Concluyendo, Minister Endy Croes a enfatisa cu e tabata un bon 
reunion y un bon inicio unda cu Departamento di Enseñansa a 
duna un presentacion amplio di e avancenan y loke lo sosode 
encuanto di enseñansa den su totalidad. 

MINISTER ENDY CROES TA FELICITA E ALUMNO 
— Y MAESTRONAN CU UN BUNITA Y EXITOSO 
PARADA ESCOLAR 2024 NA ORANJESTAD 


e 


Diabierna mainta, Minister Endy Croes a presencia F 
Parada Escolar 2024 di e scolnan preparatorio y 
basico di Playa. E parada a sali for di veld Cricket, 
pasa den e cayanan di Oranjestad y termina na 
veld di RCA. Un total di diesdos (12) scol parti den 
cinco (5) grupo a participa den Parada Escolar. 
Tabata reina un ambiente fenomenal. 


Un publico sumamente grandi a disfruta di e parada 
cu hopi zjeito y un ambiente total. Un mainta 
yena cu energia, creatividad, color y musica. Nos 
muchanan a gosa di nan parada. Minister Endy 
Croes ta manda palabra di elogio na tur alumno, 
maestro y mayor di e scolnan cu a participa den e 
parada aki. 


Tambe, mandatario di Enseñansa y Deporte 
ta gradici e scolnan, comision organisado y tur 
esnan cu a contribui pa haci e parada aki posibel 
y super exitoso. Danki pa engrandece Aruba su 
Carnaval 70. Minister Endy Croes ta desea Aruba 
un dushi temporada di Carnaval 70. Ban celebr'e 
conscientemente! MN 

Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


AÑA DI STABILIDAD Y PROSPERIDAD 


